**Iubirea unui înger**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea unui înger.

Când mi-ai spus

că sunt un înger,

aripi mi-au crescut,

locu-acela m-a durut

și am răbdat și am tăcut

mă lovise parcă-un fulger

de pe crucea Ta, de sus!

Când mi-ai spus că sunt o floare,

în obraji am prins culoare,

cu stele ochii-mi se hrăneau,

pe frunte, mângâieri curgeau.

Mi-ai mai spus,

că prin răbdare,

voi vedea lumina lumii,

retrăind darul minunii,

prin puterea rugăciunii.

și aripile-au prins să zboare,

de-atunci, din ce în ce mai sus!